স্বাধীনতার চল্লিশ বছর পর নতুন প্রজন্মের কাছে স্বাধীনতা
গত চার দশকে বাংলার যুবশক্তির মানসে মননে কত প্রখর ’৭১? কতটা অর্থবহ নতুন প্রজন্মের কাছে আজকের বিজয় দিবস।
বাংলার বুকে লাল সবুজের কেতন উড়িয়ে ছিল আজ থেকে চল্লিশ বছর আগে। ১৬ই ডিসাম্বর স্বাধীনতার জয় ধ্বনিতে উঠেছিল আকাশে-বাতাসে। তারপর দেশটির ওপর দিয়ে বয়ে গিয়েছে রাজনীতির করাল কালবৈশাখীও। এর পরেও প্রত্যাশার সূর্য্য হাতছানি দেয়। ঘুরে ফিরে একটা কথা মনে হয়, স্বাধীনতা--- বিজয়ের বেগবান গতি কতটা সঞ্চারিত এই প্রজন্মের কাছে? গত চার দশকে বাংলার যুবশক্তির মানসে মননে কত প্রখর ’৭১? কতটা অর্থবহ আজকের দিবস? নাজমুন নাহার পলির স্বাধিনতা যুদ্ধ দেখেনী কিন্তু একটি দেশে স্বাধীনভাবে চলাটা তার কাছে অনেক পাওয়া। বিজয়ের আনন্দ মুখোর দিনটিতে বার বার মনে পরে মুক্তিযোদ্ধা আর মুক্তিযুদ্ধের কথা--- এইসব কিছুই মায়ের কোলে বসে শোনা শুরু হয়েছিল তার। পরবর্তিতে বই পরে। তার মতে স্বাধীনতার ইতিহাস জানাটা সবচেয়ে জরুরী। মোহাম্মদ ইউসুফ জানাল এই বিশ্বে বাংলাদেশ এমন একটি দেশ যেখানে স্বাধীনতার জন্য এতগুলো মানুষ প্রাণ দিয়েছেন। ঐ ঘটনা তাকে দুঃখে ভারাক্রান্ত করে তোলে।